Բիզան Կավակամի

մինի|Կավակամի Բիզանը ուսանողության տարիներին
**Կավակամի** **Բիզան** (), կամ **Էնբա Սանջին**, Մեյջի ժամանակաշրջանի վիպասան։ Ծնվել է Օսակայում:

## Կենսագրություն
մինի|Քենյուշայ: Բիզանը ետևի շարքի կենտրոնում է։ 1891 թ
[մինի| Տայամա Հանաբուկուրոյի նստավայրում։ Ձախից երկրորդը Հանաբուկուրոն է, իրենց աջ[Դոպպո Կունիկիդա|՝ Դոպպո Կունիկիդան, ետևում՝ Բիզանը։ 1901 թ]]
Էյզաբուրո Կավակամիի ավագ որդին է։ Էյսաբուրոն Շիմոցակայում ամուսնացել է Սակուկոյի՝ Հիդեսաբուրո Իսեկիի ավագ դստեր հետ, որը սամուրայների կլանի անդամ էր։

Երիտասարդ տարիքում Օսակայից ընտանիքի հետ տեղափոխվեց Տոկիո։ Հայրը՝ Էյսաբուրոն, ուներ խոզանակի և թանաքի խանութ և պանսիոնատ Հոնգո Հարուկիչոյում։ Տոկիոյի պրեֆեկտուրալ Դայիչի կրտսեր ավագ դպրոցն ավարտելուց հետո նա համալսարանի քոլեջում հանդիպեց Կոյո Օզակիին և Միո Յամադային, և մասնակցեց Քենյուշայի հիմնադրմանը: 1888 թվականին իր առաջին ստեղծագործությունը՝ «Կոնչո Հիջիմակուրա»-ն, լույս է տեսել «Գարակուտա Բունկո»-ում, որից հետո տպագրվել են տարբեր պիեսներ։ Նույն թվականին նա դուրս եկավ Կայսերական համալսարանի գրական քոլեջից՝ հետևելով Կոյո Օզակիի օրինակին՝ որպեսզի կենտրոնանա գրականության վրա։

Հետո նա հեռացավ Քենյուշայից և ընկերացավ *Բունգակուկայ* գրական խմբակի անդամների հետ։ Նա գրել է կոնցեպտուալ վեպերը, որոնք վերաբերում են սոցիալական հակասություններին։ Վառ օրինակներն են «Դայ Սակե» (հունվար 1895), «Քարտուղարը» (փետրվար 1895) և «Ուրաոմոտե» (օգոստոս 1895): 1896 թվականին մահացավ Բիզանի հայրը։ Չկարողանալով մարել հոր կուտակված պարտքերը՝ նա վաճառեց իր տունը և տեղափոխվեց իր ընկեր Էմի Միզուկագեի տուն: Նրա «Ֆուդոկորոյի օրագիրը» ( հունվարի 18, 1897, տպագրվել է 1901 թվականի սեպտեմբերին), որում նա գրել է Միուրա թերակղզում իր ճանապարհորդությունների մասին, նույնպես արժանացել է բարձր գնահատականի: 1900 թվականին իր խորթ մայրը (հոր երկրորդ կինը) նորից ամուսնացավ, և նրա ֆինանսական բեռը որոշ չափով նվազեց։ Բիզանը սկսեց չարաշահել ալկոհոլը, և նրա մասին նույնիսկ գրել են թերթերում ոստիկանության հետ առնչվելուց հետո:

1903 թվականին նա հրատարակեց իր գլուխգործոցը՝ «Kannon Rock»-ը, և նույն թվականին նա ամուսնացավ իրենից 13 տարով փոքր Վաշիկո Սատոմիի հետ։ 1905 թվականին  «Kannon Rock»-ը հրապարակվեց «*Կոկումին Շիմբուն*» ամսագրում (առաջին մասը հրապարակվել է 1906 թվականի ապրիլի 5-ին, երկրորդ մասը՝ 1906 թվականի հուլիսի 5-ին)։ 1908 թվականի հունիսի 15-ի վաղ առավոտյան, 40 տարեկանում, նա ինքնասպան է լինում՝ կտրելով իր կոկորդը։ Այնպիսի գրողներ, ինչպիսիք են Շիան Իշիբաշին, Կոնամի Իվատանին, Հիրոցու Րյուռոն և Միզուկագե Էմին մասնակցել են գրողի թաղմանը:

## Բնավորություն
Ըստ Իչիյո Հիգուչիի, ում հետ նա հարաբերությունների մեջ է եղել, Բիզանը բարձրահասակ էր, ուներ բաց մաշկ, և Հիգուչիի մասին ասում էր. «Չկա ուրիշ այսքան գեղեցիկ աղջիկ»: Իր ընկեր Ռոան Ուչիդան գրել է, որ երիտասարդ տարիքում նա այնքան գեղեցիկ մաշկ ուներ, որ նույնիսկ տղամարդիկ հիացած էին իր գեղեցկությամբ:  Նրա հոբբին բոնսայն էր։ Նա չափազանց բծախնդիր էր իր երեխաների հիգիենայի, խաղալիքների և սննդի հարցում: Մոտ 1907թ.-ին նա իր աշակերտներին վարժեցնելու համար հիմնեց Շունսեյ-կայ խմբակցությունը, որի հանդիպումները անցկացվում էին ամիսը մեկ անգամ։ Իր ամենահայտնի աշակերտներն են՝ Կակո Զանմուն, Յամադա Կյոնանը, Իվատա Կարասույամա, Կավամուրա Շոզանը, Յոսիդա Ցուզումին, Հիրայ Կազանը, Շիմոմուրա Օյաման, Հայասունե Մեյգենը, Օնո Հիդեոն և Կիկուչի Ակիոն։

## Ստեղծագործություններ
* «Աշնանային տերևներ», 1892 թ
* «Սև մազեր», 1893 թ
* «Երկու կտոր աստառ», 1893 թ
* «Շիբագուրումա», 1894 թ
* «Աջիրոկի», 1896 թ
* «Օմուրա», 1896 թ
* «Տիկին Հակուբունկան», 1897 թ
* «Անորսալի Աոկի Տակեզանդոն», 1902 թ
* «Երիտասարդական վրդովմունք», 1903 թ
* «Նոր Տայտայ պոեզիայի նյութեր», 1906 թ
* «Kannon Rock», 1906 թ
* «Կրկնակի օբի», 1907 թ
* «Բիզանի ամբողջական գործեր», 1909 թ
* «Բիզանի ամբողջական գործեր», վերահրատարակում, 1977 թ

## Արտաքին հղումներ
* 川上眉山の著作 国立国会図書館デジタルコレクション

## Ծանոթագրություններ

 
Կատեգորիա:1869 ծնունդներ
Կատեգորիա:1908 մահեր
Կատեգորիա:20-րդ դարի ճապոնացի վիպասաններ